Document ID: 32007D0026

ODLOČBA KOMISIJE
z dne 22. decembra 2006
o spremembi Dodatka k Prilogi VI k Aktu o pristopu Bolgarije in Romunije v zvezi z nekaterimi obrati za predelavo mleka v Bolgariji
(notificirano pod dokumentarno številko C(2006) 6960)
(Besedilo velja za EGP)
(2007/26/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Bolgarije in Romunije ter zlasti člena 4(3) Pogodbe,
ob upoštevanju Akta o pristopu Bolgarije in Romunije in zlasti prvega pododstavka odstavka (f) oddelka B poglavja 4 Priloge VI k Aktu,
ob upoštevanju naslednjega:
(1)
Z Aktom o pristopu Bolgarije in Romunije so bila Bolgariji odobrena prehodna obdobja glede izpolnjevanja zahtev za nekatere obrate za predelavo mleka iz Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1). Nekateri obrati, ki imajo dovoljenje za predelavo mleka, ki izpolnjuje zahteve, so navedeni v poglavju I, nekateri obrati, ki imajo dovoljenje za predelavo mleka, ki izpolnjuje zahteve, in mleka, ki teh zahtev ne izpolnjuje, pod pogojem, da ta predelava poteka v ločenih proizvodnih linijah, pa so navedeni v poglavju II Dodatka k Prilogi VI k navedenemu aktu.
(2)
Nekateri obrati, trenutno našteti v poglavju I navedenega dodatka, so prenehali opravljati svojo dejavnost, zajeto s prehodnimi obdobji. Zato je treba te obrate z navedenega seznama črtati.
(3)
Glede na razvoj kakovosti surovega mleka in trenutni delež proizvodnje surovega mleka v Bolgariji, ki ne izpolnjuje zahtev Uredbe (ES) št. 853/2004, je treba nekatere obrate vključiti v seznam iz poglavja I navedenega dodatka k Prilogi VI k Aktu o pristopu.
(4)
Poleg tega imajo nekateri obrati za predelavo mleka v Bolgariji zmogljivosti in opremo za predelavo mleka, ki izpolnjuje zahteve, in mleka, ki teh zahtev ne izpolnjuje, v ločenih proizvodnih linijah. Te obrate je treba vključiti v seznam iz poglavja II navedenega dodatka.
(5)
Zato je treba Dodatek k Prilogi VI k Aktu o pristopu spremeniti. Zaradi jasnosti je treba navedeni dodatek nadomestiti z besedilom iz Priloge k tej odločbi.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Dodatek k Prilogi VI k Aktu o pristopu Bolgarije in Romunije se nadomesti z besedilom iz Priloge k tej odločbi.
Člen 2
Ta odločba začne veljati pod pogojem in z dnem začetka veljavnosti Akta o pristopu Bolgarije in Romunije.
Člen 3
Ta odločba je naslovljena na države članice.
V Bruslju, 22. decembra 2006

Labels: 0
18
15
17